Արման Նուռ

Արման Նուռ (հոկտեմբերի 11, 1971(1971-10-11), Երևան, Հայկական ԽՍՀ, ԽՍՀՄ), հայ դիզայներ, ոսկերիչ, քանդակագործ, նկարիչ։ 2012 թվականին արժանացել է Հայաստանի մշակույթի նախարարության Ոսկե, 2013 թվականին՝ Հայաստանի նախագահի Մովսես Խորենացու մեդալների։


== Կյանքը ==
Արման Նուռը ծնվել է Երևան քաղաքում 1971 թվականի հոկտեմբերի 11-ին։ Սովորել է Երևանի Մանկական գեղագիտական զարգացման կենտրոնի Խեցեգործության բաժնում և Երևանի Թորոս Ռոսլինի անվան կիրառական արվեստի ինստիտուտի մետաղի ձևավորման ֆակուլտետում։ Մասնակցել է Մոսկվայի Գեմոլոգիական ինստիտուտի դասընթացներին՝ Թանկարժեք քարերի ուսումնասիրություն, նույնականացում և հետազոտություն թեմայով նաև Մայամիի արվեստի ու դիզայնի համալսարանի դասընթացներին։
«Նուռ Դիզայն» ստեղծագործական ստուդիայի հիմնադիր տնօրենն է։
2015 թվականից հանդիսանում է «Նուռ Արթ Գալլերի» (Nur Art Gallery Yerevan) ցուցասրահի հիմնադիրը։


== Ստեղծագործական գործունեություն ==


=== Ցուցահանդեսներ ===


==== Անհատական ցուցահանդեսներ ====
2001 «Արթ գալերի» ցուցասրահ Երևան, Հայաստան
2004 «Գևորգյան» ցուցասրահ, Երևան, Հայաստան, Շրջիկ ցուցահանդեսներ Դյուսելդորֆ, Քյոլն, Բոնն, Բրյուսել, Փարիզ, Վիեննա, Մոսկվա քաղաքներում
2007 «Արատտա», պատմական Հայաստանի 12 քաղաքները խորհրդանշող զարդերի ցուցադրություն, Կամերային երաժշտության տուն, Երևան, Հայաստան
2008 «Արատտա» հավաքածուի ցուցադրություն, Ժողտնտեսական ձեռքբերումների ցուցահանդես, Մոսկվա, Ռուսաստան
2016 «ԵրևանՈւհի», հայ կնոջը նվիրված ցուցադրություն, Երևանի պատմության թանգարան, Հայաստան
2018 «Ճանճ», Գաֆէսճեան արվեստի կենտրոն, Երևան, Հայաստան
2018 թ. «Արատտա հավաքածու», ոսկերչական իրերի ցուցահանդես Պիրրո դել Բալցո Կաստելում, Սալա Գեսուալդո, Վենոսա, Իտալիա։
2018 թ. «Դիագրամ», նկարների, գրաֆիկայի, զարդերի և քանդակների ցուցահանդես Պորտա Չելի միջազգային արվեստի պատկերասրահում և ակադեմիայում, Վենոսա, Իտալիա


==== Խմբակային ցուցահանդեսներ ====
2001 «Յուվելիր 2001» միջազգային ցուցահանդես։ Մոսկվա, Ռուսաստան
2002 JUNWEX միջազգային ցուցահանդես, Սանկտ Պետերբուրգ, Ռուսաստան
2007 «Արատտա» հավաքածուի ցուցադրություն ռուսական նորաձևության շաբաթվա շրջանակներում, Մոսկվա, Ռուսաստան
2008 «Արատտա» հավաքածուի ցուցադրություն ուկրաինական նորաձևության շաբաթվա շրջանակներում, Կիև, Ուկրաինա
2010 «Արատտա» հավաքածուի ցուցադրություն, Շանհայի համաշխարհային ցուցահանդես, Չինաստան
2011 «Արատտա» հավաքածուի ցուցադրություն Վրացական նորաձևության շաբաթվա շրջանակներում, Թբիլիսի, Վրաստան
2017 Ֆլորենցիայի ժամանակակից արվեստի միջազգային բիենալե, Առաջին մրցանակ՝ Lorenzo il Magnifico Լորենցո Մեդիչի Ոսկե մեդալ
2018 քանդակագործության առաջին միջազգային սիմպոզիում, Ապարան, Հայաստան
2018 դեկտեմբեր Bibart 2018/2019 արվեստի միջազգային բիենալե, Բարի, Իտալիա
2019 hունիս, երկրորդ միջազգային քանդակների սիմպոզիում, որպես հանձնաժողովի անդամ և մասնակից՝ Ապարան, Հայաստան
2019 հուլիս, iGB Live! ցուցահանդեսին «Ճանճը» հավելվածի ցուցադրություն՝ նվիրված «Ճանճը» նախագծին, Ամստերդամ, Նիդերլանդներ
2019 օգոստոս, Art Nocturne Knocke, Կնոկ, Բելգիա
2020 փետրվար, «Արթ կապիտալ» միջազգային ցուցադրություն Մեծ պալատում, Փարիզ, Ֆրանսիա


=== Ստեղծագործություններ ===
Ընթերցողը հուշարձան, գտնվում է Խնկո-Ապոր անվան ազգային մանկական գրադարանի շրջակայքում, տեղադրվել է 2013 թվականին։
«Մանկություն» քանդակ, գտնվում է Պրոֆ. Ռ. Յոլյանի անվան արյունաբանական կենտրոնի բակում, տեղադրվել է 2017 թվականին։
«Յոթ Աղբյուր» ցայտաղբյուրի գլխիկներ, տեղադրվել են 2010 թվականին։
«Արտիստ» արձանիկ, «Բաց երաժշտության փառատոնի» մրցանակ
«Նռան Հատիկ» արձանիկ, «Նռան Հատիկ» Մանկապատանեկան Թատերական Փառատոնի մրցանակ
«Եղիցի լույս» արձանիկ, Ոսկե ծիրան միջազգային կինոփառատոնի էկումենիկ մրցանակ
«Ծիծեռնակ» արձանիկ, «Ծիծեռնակ» Ազգային երաժշտական մրցանակաբաշխություն
«Ճանճ» արձանիկ, որն արժանացել է 2017-ի Ֆլորենցիայի Ժամանակակից արվեստի միջազգային բիենալեի Լորենցո իլ Մայնիֆիկո Ոսկե մեդալի
«Հանճար» առաջին անիմացիոն արձանիկների շարք
«Սաթենիկ զարդատուփ» ոսկերչական զարդերի հավաքածու
«Հիսուս» քանդակը, որը արժանացել է «Քննադատների մրցանակ» Բիբարտ 2018/2019 միջազգային արվեստի բիենալեին, Իտալիա, Բարի քաղաք։Նուռի ոսկերչական աշխատանքներից կրում են այնպիսի աշխարհահռչակ մարդիկ, ինչպես օրինակ՝ Անդրե Աղասին, Շերիլին Սարգսյանը, Մայա Պլիսեցկայան, Էլ Ջերոն, Մադլեն Օլբրայթը, Մոնսերատ Կաբալյեն, Նինո Կատամաձեն և ուրիշներ։


== Մրցանակներ ==
Գործունեության ընթացքում Նուռը արժանացել է Հայաստանի ու արտերկրի մի շարք հեղինակավոր պարգևների ու մրցանակների, ինչպես օրինակ Մոսկվայում «Ոսկերիչ 1994» համաշխարհային ցուցահանդեսի Առաջին մրցանակ, «Յուվելիր-2001» միջազգային ցուցահանդեսի «Լավագույն զարդ» անվանակարգում՝ Առաջին մրցանակ, «Յուվելիր-2005» զարդեր և ժամացույցներ միջազգային ցուցահանդեսում «Սիրո գույնը» հավաքածուի համար՝ Առաջին մրցանակ, Ռուսական նորաձևության շաբաթ 2007 թվականի՝ Բարձրագույն մրցանակ։
2012 թվականին Նուռն արժանացել է Հայաստանի մշակույթի նախարարության «Ոսկե մեդալ»-ի և 2013 թվականին՝ Հայաստանի նախագահի «Մովսես Խորենացի» պատվավոր շքանշանի։
2017 թվականի հոկտեմբերին Արման Նուռի «Ճանճ» և «Էվոլյուցիա» քանդակները արժանացան Իտալիայի Ֆլորենցիա քաղաքի Ժամանակակից արվեստի միջազգային բիենալեի Lորենցո իլ Մայնիֆիկո Ոսկե մեդալի։
2019 թվականի հունվարին Արման Նուրի «Հիսուս» քանդակը նվաճեց «Քննադատների մրցանակ» -ը Bibart 2018/2019 միջազգային արվեստի բիենալեում, Բարի, Իտալիա։


== Անդամակցություն ==
Ուզբեկստանի դիզայներների միության պատվավոր անդամ
Դիզայներների միջազգային միության անդամ
Հայաստանի դիզայներների միության անդամ


== Պատկերագրքեր ==
Diagram, Arman Nur, 2018, Yerevan - Nur Art Gallery (Armenia) cooperation with Porta Coeli International Art Gallery and Academy, Study Centre for Mediterranean culture (Italy).
The Fly, Arman Nur, 2018, Yerevan - Nur Art Gallery (Armenia) cooperation with Cafesjian Center for the Arts (Armenia).
Nur, 2015, Yerevan - Nur Art Gallery (Armenia).
Contemporary Treasures on the 40th Parallel North. Armenia Showcases Italian Art from Basilicata, 2018, Venosa  - Porta Coeli International Art Gallery and Academy, Study Centre for Mediterranean culture (Italy). Pageս 16, 17.
Florence Biennale, International Biennial of Contemporary Art XIth Edition, Earth Creativity & Sustainability, 2017 Firenze, Fortezza Da Basso, ISBN 9788868741778, page 406.
A’Design Award & Competition, Winner Designs 2017-2018, Award Winning Product Design, ISBN 978-88-97977-28-5 2018, Italy, page 374.


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
ԱՐՏԻՍՏԸ ՊԵՏՔ Է ԼԻՆԻ ԹԵԼԱԴՐՈՂ. ՆՈՒՌ
ՆՈՒՌ - ԱՐՄԱՆ ԴԱՎԹՅԱՆ Archived 2019-04-18 at the Wayback Machine.
«Կիսաստվեր». Արման Նուռ
Interview with Arman Nur


== Նուռը հաղորդաշարերում ==
 (հայերեն) Առանց թեմայի. Արման Նուռ, արխիվացված  օրիգինալից 2021-07-17-ին, https://web.archive.org/web/20210717144549/https://armenianpublictv.ambases.info/a-anc-t-emayi-arman-nu/zGWhk3ia24y7gqY.html, վերցված է 2021-07-17 
«Арман Нур- Они сделали все, чтобы мы стали народом, а не нацией»։ Arm-Films Video (ru-RU)։ Վերցված է 2021-07-17